Tsaiko ga ficewar Birtaniya daga EU. | Labarai | DW | 24.01.2017
Tsaiko ga ficewar Birtaniya daga EU.
Kotun kolin Birtaniya a yau Talata ta yanke hukuncin cewa wajibi ne gwamnatin ta nemi amincewar majalisar dokoki kafin ta fara shirin janye kasar daga Kungiyar Tarayyar Turai.
Kotun kolin Birtaniya ta ce gwamnatin ba za ta iya fara amfani da kudirin doka ta 50 domin ficewar ba sai ta nemi amincewar majalisa dokoki a cewar babban alkalin kotun David Neuberger
Kotun ta ce janyewar Birtaniya daga EU za ta haifar da sauye sauye a dokokin cikin gida a saboda haka akwai bukatar a tuntubi majalisa.
Hukuncin dai na zama koma baya ne ga shirin Firaminista Theresa May na fara shirin janyewar Birtaniyar a karshen watan Maris. Babban lauyan gwamnatin Ingila da kuma Wales Jeremy Wright yace basu da wani zabi face yin biyayya ga umarnin kotu
Yace gwamnati za ta yi biyayya ga hukuncin kotu za kuma ta yi dukka abin da ya wajaba na aiwatar da umarnin, A tsawon wannan shari'a kotu ta fayyace cewa ba yanke hukunci ta yi akan dacewa ko akasin haka na ficewar Birtaniya daga Kungiyar Tarayyar Turai ba. Al'ummar Birtaniya sun riga sun yanke hukunci a zaben raba gardama, yanzu batu ne na siyasa ba na shari'a.
Kwanan wata 24.01.2017
Muhimman kalmomi Birtaniya, Theresa May, Ingila, Wales
Permalink http://p.dw.com/p/2WJZe
Kuskuren tura wasikun korar 'yan EU a Birtaniya 23.08.2017
An dai soki lamirin ofishin cikin gidan da tabka wannan kuskure, da ka iya sanya fargaba a zukatan 'yan EU kimanin miliyan 3.2 da ke zaune a Birtaniya.
Birtaniya: Jam'iyyar Theresa May ta rasa rinjaye 09.06.2017
Sakamakon zaben 'yan majalisar dokoki da ya gudana a Birtaniya na nuni da cewar Jam'iyyar masu ra'ayin rikau ta firaminista Theresa May ta rasa babban rinjayen da take da shi a baya kafin wannan zabe.
Shige da fice tsakanin Birtaniya da EU 31.07.2017
Birtaniya ta ce a karshen watan Maris na 2019 za ta kawo karshen shige da fice ba tare da shinge ba tsakaninta da kasashen kungiyar EU